Cinema (band)

Cinema var et kortlivet progressiv rock-band som ble startet i 1982 av to tidligere medlemmer av Yes, Alan White og Chris Squire, sammen med sørafrikaneren Trevor Rabin. White og Squire var i Los Angeles i 1982 og fant ut at de ville starte et nytt band etter at Yes ble oppløst året før. De møtte Rabin, og sammen dannet de bandet Cinema. Planen var å spille inn og utgi et album med låter hovedsakelig komponert av Rabin.Intervju med Trevor Rabin på Notes From the Edge, 6. februar 2003 Bandet skiftet navn til Yes i 1983.

Bandets historie - fra Cinema til Yes

Chris Squire, Alan White og Trevor Rabin startet innspilling av demoer som en trio, men Squire tok etter hvert kontakt med sin tidligere kollega i Yes, Jon Anderson, for å høre om han var interessert i å bidra som vokalist på enkelte av låtene.Intervju med Squire på videoen YesYears fra 1991 Anderson takket ja til å høre på demoene, og likte det han hørte. Han ble med i studio og sang inn sine bidrag, og takket også ja til å bli medlem av det nye bandet.Intervju med Anderson på videoen YesYears fra 1991

Senere ble Tony Kaye med i Cinema, også han var original- og tidligere medlem av Yes. Til å begynne med hadde ikke Kaye lyst til å forplikte seg til flere plateinnspillinger og turneer, men etter en kort periode der Eddie Jobson (kjent fra Roxy Music) var involvert, ombestemte Kaye seg.Intervju med Alan White på Notes From the Edge, 28. april 1993  

Bandet satte i gang med å skrive flere nye låter, men under innspillingen av det som skulle bli albumet 90125, mente både managementet og plateselskapet at de skulle skifte navn til Yes.Intervjuer med Anderson, Squire, Kaye, Rabin og White på videoen YesYears fra 1991 Da bandet inneholdt hele fire tidligere medlemmer, syntes også medlemmene at dette var logisk, og dermed «gjenopplivet» de Yes.

En instrumental-låt på Yes-albumet 90125 heter «Cinema», og den vant Grammy i 1983 for beste rock-instrumental.

 Besetning 
 Jon Anderson – vokalist
 Chris Squire – bass og vokalist
 Alan White – trommer
 Trevor Rabin – gitar, keyboard og vokalist
 Tony Kaye – keyboard

 Se også 
Yes
Anderson Bruford Wakeman Howe

Referanser

 Eksterne lenker 

  Notes From the Edge
  YesWorld.com

Kategori:Britiske rockegrupper
Kategori:Progressive band
Kategori:Band etablert i 1982
Kategori:Yes